CELEX: 62005TJ0306
Language: el
Date: 2008-01-16
Title: Απόφαση του Πρωτοδικείου (πέμπτο τμήμα) της 16ης Ιανουαρίου  2008. # Isabella Scippacercola και Ioannis Terezakis κατά Επιτροπής των Ευρωπαϊκών Κοινοτήτων. # Ανταγωνισμός - Κατάχρηση δεσπόζουσας θέσης - Υπερβολικά τέλη εισπραττόμενα από τον έχοντα την εκμετάλλευση του Διεθνούς Αερολιμένα Αθηνών - Απόρριψη της καταγγελίας - Δεν υφίσταται κοινοτικό συμφέρον. # Υπόθεση T-306/05.

Απόφαση του Πρωτοδικείου (πέμπτο τμήμα) της 16ης Ιανουαρίου 2008 – Scippacercola και Τερεζάκης κατά Επιτροπής 
      (Υπόθεση T-306/05)
      «Ανταγωνισμός – Κατάχρηση δεσπόζουσας θέσης – Υπερβολικά τέλη εισπραττόμενα από τον έχοντα την εκμετάλλευση του Διεθνούς Αερολιμένα Αθηνών – Απόρριψη της καταγγελίας – Δεν υφίσταται κοινοτικό συμφέρον»
      1.                     Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Απόφαση με την οποία περατώνεται
            διαδικασία που κινήθηκε κατόπιν καταγγελίας για παράβαση των κανόνων του ανταγωνισμού (Άρθρο 230 ΕΚ· κανονισμοί του Συμβουλίου
            17, άρθρο 3 § 2, στοιχείο β΄, και 1/2003, άρθρο 7 § 2) (βλ. σκέψεις 66-70)
      2.                     Ανταγωνισμός – Διοικητική διαδικασία – Εξέταση των καταγγελιών – Καθορισμός προτεραιοτήτων από την Επιτροπή (Άρθρα 81 ΕΚ,
            82 ΕΚ, 85 § 1, ΕΚ και 253 ΕΚ· κανονισμοί του Συμβουλίου 17, άρθρο 3 § 2, και 1/2003, άρθρο 7 § 2) (βλ. σκέψεις 91-97, 129-130,
            149, 174, 180, 191-192)
      3.                     Προσφυγή ακυρώσεως – Προσφυγή κατά της αποφάσεως να τεθεί στο αρχείο καταγγελία που αφορά τον ανταγωνισμό – Αιτίαση αντλούμενη
            από το ότι η Επιτροπή δεν έλαβε θέση επί ενός σημείου της καταγγελίας – Παράλειψη η οποία αποτελεί αντικείμενο προσφυγής κατά
            παραλείψεως – Προσφυγή ακυρώσεως άνευ αντικειμένου ως προς τη συγκεκριμένη αιτίαση (Άρθρα 230 ΕΚ και 232 ΕΚ) (βλ. σκέψη 160)
      4.                     Ανταγωνισμός – Διοικητική διαδικασία – Εξέταση των καταγγελιών – Συνεκτίμηση του κοινοτικού συμφέροντος προς εξέταση μιας
            υποθέσεως – Κριτήρια εκτιμήσεως (κανονισμοί του Συμβουλίου 17, άρθρο 3 § 2, και 1/2003, άρθρο 7 § 2) (βλ. σκέψεις 133-134,
            148, 187, 189)
      Αντικείμενο
      
         
               Αίτημα περί μερικής ακύρωσης της αποφάσεως που εξέδωσε στις 2 Μαΐου 2005 η Επιτροπή, βάσει του άρθρου 7, παράγραφος 2, του
                  κανονισμού 773/2004 της Επιτροπής, της 7ης Απριλίου 2004, σχετικά με τη διεξαγωγή από την Επιτροπή των διαδικασιών δυνάμει
                  των άρθρων 81 ΕΚ και 82 ΕΚ (ΕΕ L 123, σ. 18), με την οποία απέρριψε την καταγγελία COMP/D3/38469 σχετικά με την είσπραξη ορισμένων
                  τελών από τον έχοντα την εκμετάλλευση του Διεθνούς Αερολιμένα Αθηνών στα Σπάτα και από την Olympic Fuel Company.
               
            Διατακτικό
      Το Πρωτοδικείο αποφασίζει:
      
         
                  1)
               
               
                  
               
               
                  	Απορρίπτει την προσφυγή.
               
            
         
                  2)
               
               
                  
               
               
                  	Καταδικάζει την Isabella Scippacercola και τον Ιωάννη Τερεζάκη στα δικαστικά έξοδα.